На основу члана 11. став 8. Правилника о поступку и критеријумима за доделу средстава из буџета општине Инђија удружењима, за реализовање програма од јавног интереса за општину Инђија („Службени лист општине Инђија“, број 8/18),

 Општинско веће општине Инђија, на седници одржаној дана 2.јула 2018. године, донело је

**О Д Л У К У**

**О ИЗБОРУ ПРОГРАМА И ВИСИНИ ДОДЕЉЕНИХ СРЕДСТАВА ИЗ БУЏЕТА ОПШТИНЕ ИНЂИЈАУДРУЖЕЊИМА, ЗА РЕАЛИЗОВАЊЕ ПРОГРАМА ОД ЈАВНОГ ИНТЕРЕСА**

**ЗА ОПШТИНУ ИНЂИЈА, ЗА 2018. ГОДИНУ**

**I**

Усваја се Извештај о спровођењу Јавног конкурса за доделу средстава из буџета општине Инђија за 2018. годину удружењима, за реализовање програма од јавног интереса за општину Инђија, број Извештаја 401-140/2018-II од 29. јуна 2018. године, по Јавном конкурсу број 401-98/2018-II од 22.05.2018.године, који је спровела Комисија за доделу средстава из буџета општине Инђија удружењима, за реализовање програма од јавног интереса за општину Инђија за 2018. годину, образована Решењем број 02-103/2018-II од 07.06.2018. године.

 Oвом Одлуком се утврђује избор програма од јавног интереса за општину Инђија за 2018. годину и додељују средства у укупном износу од 9.000.000,00динара удружењима, како следи приказано по областима од јавног интереса:

|  |  |  |
| --- | --- | --- |
| **Назив удружења-носиоца програма****и седиште удружења**  | **Назив изабраног** **програма** | **Износ додељених средстава из буџета општине Инђија за 2018. годину**  |
| **ОБЛАСТ ДЕЛАТНОСТИ: ЗДРАВСТВЕНА ЗАШТИТА** |
| Друштво за борбу против шећерне болести општине Инђија,Инђија | Детекција, едукација и социјализација особа са дијабетесом са подручја општине Инђија | 60.000,00 |
| **ОБЛАСТ ДЕЛАТНОСТИ: НАУКА** |
| „Клуб за негу науке и културе Милутин Миланковић“,Инђија | „Прецесија либра 2018“ | 280.000,00 |
| **ОБЛАСТ ДЕЛАТНОСТИ: ЗАШТИТА ЖИВОТНЕ СРЕДИНЕ** |
| Удружење љубитеља Дунава „Мика Алас“, Стари Сланкамен | „Дунаве, Дунаве моје море“ | 80.000,00 |
| „Удружење грађана Карлова бара, заштита биодиверзитета и животне средине Инђија“,Инђија | „Уређење локалитета Пинцова бара у циљу заштите животне средине аутохтоне флоре и фауне“ | 450.000,00 |
| Удружење грађана „Ленис“,Инђија | „Едукација младих у заштити животне средине локалне заједнице (градско подручје Инђија)“ | 350.000,00 |
| Удружење спортских риболоваца Барица, Инђија | „Уређење и оплемењивање приобалног појаса око језерцета код градског базена у Инђији“ | 580.000,00 |
| **ОБЛАСТ ДЕЛАТНОСТИ: ЗАШТИТА ЖИВОТИЊА** |
| „Удружење за заштиту зоо парка „Коки“ у Инђији“, Инђија | „Зоо парк Инђије“ | 1.000.000,00 |
| Удружење „Вилин салаш“, Марадик | „Заштити, сачувај и нахрани“ | 100.000,00 |
| Кинолошко друштво „Инђија“,Инђија | „17. Национална изложба паса свих раса, ЦАЦ Инђија 2018“ | 250.000,00 |
| Ловачко удружење „Фазан“,Инђија  | Унапређење ловишта | 250.000,00 |
| Удружење пчелара „РОЈ“, Инђија | „У бој за Рој“ | 260.000,00 |
| Удружење одгајивача спортских голубова писмоноша „ПИСМОНОША-ИН“, Инђија | „Такмичење спортских голубова писмоноша“ | 50.000,00 |
| **ОБЛАСТ: ХУМАНИТАРНИ ПРОГРАМИ И ДРУГИ ПРОГРАМИ У КОЈИМА УДРУЖЕЊЕ ИСКЉУЧИВО И НЕПОСРЕДНО СЛЕДИ ЈАВНЕ ПОТРЕБЕ** |
| Центар за заштиту потрошача „Образовни потрошач“, Инђија | „Потрошачки информер“ | 350.000,00 |
| Центар за заштиту потрошача „Потрошач Инђија“, Инђија | „Агро потрошач“ | 100.000,00 |
| Опште удружење предузетника Инђија,Инђија | „Унапређење пословног амбијента за развој предузетништва и сектора ММСП“ | 300.000,00 |
| Удружење жена Моја Воља, Јарковци | „Еколошки производи од шумског воћа и паприке“ | 80.000,00 |
| Општинско удружење пензионера Инђија, Инђија | Унапређење квалитета живота код особа трећег доба | 250.000,00 |
| Удружење „SEE ICT“, Београд | „Дигитални учитељ“ | 100.000,00 |
| **ОБЛАСТ ДЕЛАТНОСТИ: САДРЖАЈИ ИЗ РАЗЛИЧИТИХ СФЕРА, КОЈИ АФИРМИШУ САРАДЊУ НА ДОМАЋЕМ И МЕЂУНАРОДНОМ НИВОУ, А У СВРХУ ПРОМОВИСАЊА ОПШТИНЕ ИНЂИЈА** |
| „МОТО КЛУБ ИНЂИЈА 2003“, Инђија | „Међународни мото фестивал Инђија 2018“ | 430.000,00 |
| Организација резервних војних старешина Инђија, Инђија | „Организовање резервних официра и подофицира и неговање традиција на територији општине Инђија“ | 50.000,00 |
| Удружење винара, виноградара и љубитеља вина „Вина-Инђије“, Инђија | „Реализација организације сајма вина, дана отворених врата удружења и наступа на сајмовима вина у земљи и иностранству“ | 300.000,00 |
| Спортско удружење „ИНЂИЈА 4Х4 OFF ROAD TEAM“,Инђија | „Џипијада Инђија 2018-2019“ | 300.000,00 |
| Мото клуб „МК-ИНЂИЈА“, Инђија | „Мото скуп 2018 - Мото клуб Инђија“ | 430.000,00 |
| Спортско удружење „ROYAL“, Инђија | „ROYAL“ | 1.850.000,00 |
| УДРУЖЕЊЕ ЖЕНА БАНСТОЛКА,Марадик | „Радост на Банстолу“ | 220.000,00 |
| Удружење љубитеља мотоцикла „NIGHT WOLVES M.G. SERBIA“,Ниш, Клубска кућа Инђија  | Активности удружења љубитеља мотоцикала „NIGHT WOLVES M.G. SERBIA“ | 430.000,00 |

**II**

 На основу ове одлуке, Председник општине, у име Општине Инђија, закључиће уговоре о финансирању или суфинансирању реализовања програма од јавног интереса за општину Инђија из буџета општине Инђија за 2018. годину, са удружењима из тачке I ове Одлуке.

**III**

Удружења из тачке I ове одлуке, додељена средства могу користити искључиво за реализацију програма у складу са уговором из тачке II ове одлуке, а иста ће се исплаћивати у складу са динамиком прилива средстава у буџет општине Инђија за 2018. годину.

**IV**

 Удружења из тачке I ове одлуке дужна су да Општинском већу доставе наративни и финансијски извештај о реализацији програма након завршетка реализације програма, односно најкасније до 15. јануара наредне године, уз достављање копија комплетне финансијске документације о утрошку средстава за реализацију програма.

 Ако се приликом контроле утврди ненаменско трошење средстава, као и уколико удружење не достави извештај у року предвиђеном у ставу 1. ове тачке, корисник средстава је дужан да добијена средства врати у року од 30 дана од дана раскида уговора о финансирању или суфинансирању реализовања програма од јавног интереса за општину Инђија из буџета општине Инђија, и таквом кориснику се по новим конкурсима за програме не могу додељивати средства из буџета општине Инђија у наредне три године.

**V**

 Ова одлука је коначна и објављује се у „Службеном листу општине Инђија“, на званичној интернет страници општине Инђија и огласној табли Општине Инђија.

**ОПШТИНА ИНЂИЈА**

**ОПШТИНСКО ВЕЋЕ**

 **Председавајући,**

 **Број:401-143/2018-III Заменик Председника општине,**

 **Датум:2.јул 2018. године Драгана Радиновић**

 **Инђија**

**ОБРАЗЛОЖЕЊЕ**

 Правни основ за доношење Одлуке о избору програма и висини додељених средстава из буџета општине Инђија удружењима, за реализовање програма од јавног интереса за општину Инђија за 2018. годину, је члан 11. став 8. Правилника о поступку и критеријумима за доделу средстава из буџета општине Инђија удружењима, за реализовање програма од јавног интереса за општину Инђија („Службени лист општине Инђија“, број 8/18), којим је прописано да Општинско веће на основу Извештаја о спроведеном јавном конкурсу Комисије за доделу средстава из буџета општине Инђија удружењима, за реализовање програма од јавног интереса за општину Инђија за календарску годину, доноси Одлуку о избору програма и висини додељених средстава програмима који ће се финансирати или суфинансирати из буџета Општине.

 Чланом 11. став 7. наведеног Правилника уређено је да Комисија, по истеку рока за приговор, односно по окончању поступка по приговорима, израђује Извештај о спроведеном јавном конкурсу, који садржи податке о свим поднетим пријавама, коначну ранг листу са бодовима предложених програма и Предлог одлуке о избору програма који ће се финансирати или суфинансирати из буџета општине Инђија.

 Административне послове у процедури спровођења Јавног конкурса за доделу средстава из буџета општине Инђија за буџетску 2018. годину удружењима за реализовање програма и пројеката од јавног интереса за општину Инђија, бр. јавног конкурса 401-98/2018-II од 22. 05. 2018. године, за Комисију је обавило Одељење за друштвене делатности Општинске управе општине Инђија.

 Дана 20. 06. 2018. године Комисија за доделу средстава удружењима из буџета општине Инђија је одржала своју 3. седницу Комисије и приступила отварању пријава, констатовала чињенице у вези неблаговремених, непотпуних пријава и пријава које не испуњавају услове конкурса. На 3. седници Комисије, такође је извршена анализа и оцена поднетих предлога програма, те је сходно члану 11. став 7. Правилника, Комисија сачинила прелиминарну Листу вредновања и рангирања пријављених предлога програма. Прелиминарна ранг листа објављена је на званичној интернет страници општине Инђија и на огласној табли Општине Инђија, дана 20. 06. 2018. године. Како није било приговора на прелиминарну листу вредновања, Комисија је на својој 4. седници одржаној дана 29. јуна 2018. године, сачинила Извештај о спроведеном јавном конкурсу и поступку избора програма од јавног интереса, који садржи податке о поднетим пријавама, коначну ранг листу са бодовима предложених програма, као и предлог одлуке о избору програма који ће се финансирати из буџета општине Инђија за 2018. годину.

 Извештај Комисије који садржи податке о поднетим пријавама, коначну ранг листу са бодовима предложених програма и предлог одлуке о избору програма удружења, број Извештаја 401-140/2018-II од 29. јуна 2018. године, саставни је део материјала који се доставља.

 У предлогу Одлуке о додели средстава из буџета општине Инђија удружењима, за реализовање програма од јавног интереса за општину Инђија, за 2018. годину, таксативно су наведена удружења, носиоци програма од јавног интереса за општину Инђија, називи изабраних програма са наведеним износима средстава обезбеђеним у буџету општине Инђија за 2018. годину.

 Имајући у виду предње наведено, Комисија за доделу средстава из буџета општине Инђија удружењима, доставља Извештај који садржи податке о поднетим пријавама, коначну ранг листу са бодовима предложених програма, као и предлог одлуке о избору програма који ће се финансирати из буџета општине Инђија у 2018. години, на даљи поступак доношења Oдлуке о додели средстава из буџета општина Инђија удружењима за реализовање програма од јавног интереса за општину Инђија за 2018. годину.

 **Одељење за друштвене делатности**